URDHËR
Nr. 335, datë 13.7.2022

PËR IMPORTIN E KAFSHËVE TË LLOJIT DERRA, PRODUKTEVE, NËNPRODUKTEVE TË TYRE, MATERIALIT BIOLOGJIK, EMBRIONEVE, MISHIT DHE NËNPRODUKTEVE TË TYRE NGA HUNGARIA, LETONIA, UKRAINA, RUMANIA, ITALIA, GJERMANIA, LITUANIA, MOLDAVIA, SLLOVAKIA, SERBIA , ESTONIA, BULLGARIA DHE POLONIA

Mbështetur në nenin 102, pika 4 e Kushtetutës, neni 43, i ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Lejimin e importit dhe tranzitimit për në territorin e Republikës së Shqipërisë, e të gjithë kafshëve të gjalla të llojit derra të butë dhe të egër, produkteve të tyre, materialit biologjik dhe embrioneve e kafshëve të gjalla të llojit derra, mishin e freskët dhe nënprodukteve të tyre të kafshëve të llojit derra nëse plotësohen kushtet e mëposhtme nga pika 1.1 deri në pikën 1.8, përkatësisht nga:
Shteti i Hungarisë, qarku Borsod-Abaúj-Zemplén, qyteti Ózd, Tokaj, Miskolc, Gönc, Sátoraljaújhely, Mezőkövesd, Szikszó, Edelény, Szerencs dhe Encs; nga qarku Budapest, qyteti Budapest; nga qarku Fejér, qyteti Bicske; qarku Hajdú-Bihar, qyteti Hajdúhadház, Debrecen dhe Hajdúböszörmény; qarku Heves, qyteti Pétervására, Hatvan, Gyöngyös dhe Eger; qarku Jász-Nagykun-Szolnok, qyteti Tiszafüred; qarku Komárom-Esztergom, qyteti Tatabánya; qarku Nograd, qyteti Salgótarján, Bátonyterenye dhe Pásztó; qarku Pest, qyteti Szentendre, Pilisvörösvár dhe Budaörs; qarku Szabolcs-Szatmár-Bereg, qyteti Nagykálló, Tiszavasvári, Nyírbátor, Mátészalka, Nyíregyháza dhe Baktalórántháza; 

Shteti i Letonisë, rajoni Latgales qyteti Augšdaugavas, njësia administrative Demenes, Ambeļu, Medumu dhe Kalkūnes; qyteti Balvu, njësia administrative Susāju, Rugāju, Krišjāņu; qyteti Dienvidkurzemes, njësia administrative Vērgales, Rucavas, Sakas, Dunalkas, Priekules, Bārtas, Cīravas, Dunikas; qyteti Krāslavas, njësia administrative Svariņu, Robežnieku, Bērziņu, Asūnes dhe Kalniešu; qyteti Kuldīgas, njësia administrative Rudbāržu, Rumbas, Turlavas, Īvandes, Kurmāles, Ēdoles, Laidu, Nīkrāces, Gudenieku dhe Skrundas; qyteti Ludzas, njësia administrative Salnavas, Pildas, Pureņu, Malnavas, Pildas, Istras, Cirmas, Rundēnu, Goliševas, Isnaudas Zaļesjes, Cirmas, Ņukšu, Nirzas, Briģu, Lauderu; qyteti Preiļu, njësia administrative Galēnu; qyteti Rēzeknes, njësia administrative Kaunatas, Ozolaines, Lūznavas, Silmalas, Sakstagala, Lendžu, Viļānu, Sokolku dhe Nautrēnu; qyteti Saldus, njësia administrative Kursīšu, Lutriņu, Zirņu dhe Jaunlutriņu; qyteti Talsu, njësia administrative Rojas, Ķūļciema, Laucienes, Valdgales dhe Abavas; qyteti Tukuma Irlavas, Jaunpils, Lestenes, Degoles, Slampes, Džūkstes, Zemītes, Tumes; qyteti Ventspils, njësia administrative Jūrkalnes, Ugāles, Zlēku, Piltenes, Tārgales, Vārves, Zlēku, Popes, Vārves, Usmas; rajoni Vidzemes, qyteti Madona, njësia administrative Vestienas dhe Barkavas, qyteti Limbažu, njësia administrative Skultes; rajoni Vizemes, qyteti Madonas, njësia administrative Indrānu, qyteti Saulkrastu, njësia administrative Sējas, qyteti Valmieras, njësia administrative Valmieras, Naukšēnu dhe Plāņu, qyteti Cēsu, njësia administrative Vecpiebalgasm, Stalbes dhe Priekuļu; qyteti Alūksnes, njësia administrative Annas; qyteti Cēsu, njësia administrative Stalbes; qyteti Limbažu, njësia administrative Limbažu, qyteti Valkas, njësia administrative Ērģemes; rajoni Zemgales, qyteti Aizkraukles, njësia administrative Skrīveru, Aizkraukles; qyteti Jelgavas, njësia administrative Valgundes, Zaļenieku, Cenu, Līvbērzes; qyteti Dobeles, njësia administrative Īles, Annenieku dhe Auru.

Shteti i Ukrainës, përkatësisht rajoni Konotops’kyi, qyteti Sumy; i gjithë territori i shtetit të Rumanisë. 
Shteti i Italisë, rajoni i Lazio, qyteti i Romës; rajoni Piemonte, qyteti Alessandria; rajoni Liguria, qyteti Genova; rajoni Sardegna, qyteti Nuoro.

Shteti i Gjermanisë, rajoni i Baden-Württemberg, qyteti Emmendingen, njësia administrative Nördlicher Kaiserstuhl; rajoni Brandenburg, qyteti Barnim, njësia Britz-Chorin-Oderberg; qyteti Frankfurt (Oder), njësia administrative Frankfurt (Oder); qyteti Märkisch-Oderland, njësia administrative Lebus, Bad Freienwalde (Oder), Golzow; qyteti Oberspreewald-Lausitz, njësia administrative Großräschen dhe Ruhland; qyteti Oder-Spree, njësia administrative Odervorland, Scharmützelsee dhe Rietz-Neuendorf; qyteti Spree-Neiße, njësia administrative Schenkendöbern, Döbern-Land, Spremberg, Guben, Forst (Lausitz) dhe Döbern-Land; qyteti Uckermark, njësia administrative Schwedt/Oder, Gartz (Oder), Oder-Welse dhe Angermünde; rajoni Mecklenburg-Vorpommern, qyteti Ludwigslust-Parchim, njësia administrative Parchimer Umland, Eldenburg Lübz, Grabow; rajoni Sachsen, qyteti Bautzen, njësia administrative Malschwitz, Schwepnitz, Königsbrück, Pulsnitz, Großdubrau, Spreetal, Lohsa, Wachau; qyteti Görlitz, njësia administrative Weißwasser/O.L., Diehsa, Markersdorf, Boxberg/O.L., Schleife, Niesky, Markersdorf, Bernstadt/Schönau-Berzdorf, Diehsa, Schleife, Reichenbach/O.L., Ostritz, Weißer Schöps/Neiße; qyteti Meißen, njësia administrative Thiendorf, Ebersbach, Moritzburg, Schönfeld, Radeburg, Thiendorf, Schönfeld; qyteti Nordsachsen, njësia administrative Wermsdorf; qyteti Sächsische Schweiz-Osterzgebirge, njësia administrative Lohmen/Stadt Wehlen.

Shteti i Lituanisë, qyteti Kauno, Bashkia Kėdainių, Kauno, Kaišiadorių, Prienų, Jonavos; qyteti Klaipedos, bashkia Kretingos dhe Skuodo; qyteti Marijampoles, Bashkia Šakių; qyteti Šiauliai, Bashkia Akmenės dhe Šiaulių; qyteti Taurages, Bashkia Tauragės dhe Jurbarko; qyteti Telšiai, Bashkia Telšių; qyteti Utenos, Bashkia Anykščių, Molėtų, Zarasų, Utenos, Ignalinos dhe Zarasų; qyteti Vilniaus, Bashkia Švenčionių, Trakų, Vilniaus.

Shteti i Moldavisë, qyteti i Edineţ, Dubăsari, Briceni dhe Rîşcani.

Shteti i Sllovakisë, rajoni Banskobystrický, qyteti Brezno, Banská Bystrica, Poltár, Rimavská Sobota, Zvolen, Lucenec, Krupina, Velký Krtíš, Detva, Revúca, Žiar nad Hronom, Revúca; rajoni Košický, qyteti Rožnava, Sobrance, Trebišov, Michalovce, Spišská Nová Ves, Košice-okolie; rajoni Prešovský, qyteti Bardejov Humenné, Levoca
Prešov, Vranov nad Toplou, Stropkov, Kežmarok, Sabinov, Kežmarok, Medzilaborce, Svidník, Snina dhe Poprad; rajoni Žilinský, qyteti Liptovský Mikuláš.

Shteti i Serbisë rajoni Borski, Bashkia Majdanpek dhe Kladovo; rajoni Braničevski, Bashkia Kučevo, Golubac dhe Veliko Gradište; rajoni Nišavski, Bashkia Ražanj dhe Niš; rajoni Pirotski, Bashkia Pirot, Dimitrovgrad dhe Babušnica; rajoni Zaječarski, Bashkia Sokobanja dhe Boljevac.

Shteti i Estonisë, qarku Harju, Bashkia Harju, fshati Tagadi; Bashkia Kose, fshati Tammiku; rajoni Ida-Viru, Bashkia Toila, fshati Voka; Bashkia Kohtla-Nõmme, fshati Kohtla-Nõmme; rajoni Järva, Bashkia Roosna-Alliku, fshati Oeti; qarku Jõgeva, fshati Torma, fshati Liikatku; rajoni Lääne-Viru, Bashkia Viru-Nigula, fshati Viru-Nigula, Pada, Malla, Mahu; Bashkia Laekvere, fshati Luusika; Bashkia Rägavere, fshati Viru-Kabala; Bashkia Väike-Maarja, fshati Pikevere; Bashkia Vihula, fshati Lauli; rajoni Pärnu, Bashkia Tõstamaa, fshati Päraküla; rajoni Põlva, Bashkia Mikitamäe, fshati Laossina; Bashkia Orava, fshati Kõvera, Kamnitsa; Bashkia Räpina, fshati Linte; rajoni Rapla, Bashkia Kohila, fshati Urge; rajoni Saare, Bashkia Kärla, fshati Hirmuste; rajoni Viljandi, Bashkia Abja, fshati Penuja; Bashkia Tarvastu, fshati Soe.

Shteti i Bullgarisë, rajoni Blagoevgrad, Burgas, Dobrich, Gabrovo, Haskovo, Kardzhali, Kyustendil, Pazardzhik, Pernik, Plovdiv, Razgrad, Ruse, Shumen, Sliven, Smolyan, Sofia, Stara Zagora, Tragovishte, Varna, Veliko Tarnovo dhe Yambol.

Shteti i Polonisë, rajoni Dolnośląskie, Lubelskie, Lubuskie, Małopolskie, Mazowieckie, Opolskie, Podkarpackie, Podlaskie, Pomorskie, Warmińsko-Mazurskie, Wielkopolskie dhe Zachodniopomorskie.

1.1 Për kafshët e gjalla të llojit derra të butë dhe të egër, certifikata shëndetësore veterinare duhet të vërtetojë që kafshët:
a) nuk kanë shfaqur shenja klinike të murtajës afrikane të derrave ditën e dërgesës;

b) janë mbajtur që nga lindja ose për tre muajt e fundit në një kompartament (zonë) pa prezencë të murtajës afrikane të derrave, ose;

c) janë mbajtur në një stacion karantine, të izoluar për 30 ditë përpara dërgesës dhe i janë nënshtruar një testi virologjik dhe një testi serologjik të kryer të paktën 21 ditë pas hyrjes në stacionin e karantinës, me rezultate negative.

1.2 Për materialin biologjik të kafshëve të llojit derra të butë ose të egër, certifikata shëndetësore veterinare duhet të vërtetojë që kafshët donatore të materialit biologjik:

a) janë mbajtur që nga lindja ose për të paktën tre muaj para grumbullimit në një stacion, në të cilin janë mbikëqyrur në përputhje me nenet 15.1.28 deri në 15.1.30 të Kodit Terrestrial të OIE-së dhe vërteton se asnjë rast i murtajës afrikane të derrave, nuk ka ndodhur në tre vitet e fundit. Kur survejanca e kryer tregon se nuk ka dëshmi të përfshirjes së rriqrave në epidemiologjinë e infeksionit kjo periudhë mund të reduktohet në 12 muaj;

b) nuk kanë shfaqur shenja klinike të murtajës afrikane të derrave në ditën e mbledhjes së materialit biologjik;

c) sperma është mbledhur, përpunuar dhe ruajtur në përputhje me kapitujt 4.6 dhe 4.7 të Kodit Terrestrial të OIE-së;

ç) sperma e përdorur për fekondimin e ovociteve është në përputhje me kushtet e përcaktuara në nenin 15.1.10 ose nenin 15.1.11 të Kodit Terrestrial të OIE-së, sipas rastit.

1.3 Për embrionet e derivuara in vivo të derrave të butë, certifikata shëndetësore veterinare duhet të vërtetojë që kafshët donatore të embrioneve:
a) janë mbajtur që nga lindja ose për të paktën tre muaj para grumbullimit të embrioneve në një stacion, në të cilën janë mbikëqyrur në përputhje me nenet 15.1.28 deri në 15.1.30 të Kodit Terrestrial të OIE-së dhe vërteton se asnjë rast i murtajës afrikane të derrave, nuk ka ndodhur në tre vitet e fundit. Kur survejanca e kryer tregon se nuk ka dëshmi të përfshirjes së rriqrave në epidemiologjinë e infeksionit kjo periudhë mund të reduktohet në 12 muaj;

b) nuk kanë shfaqur shenjë klinike të murtajës afrikane të derrave në ditën e mbledhjes së embrioneve;

c) i janë nënshtruar një testi serologjik të kryer të paktën 21 ditë pas grumbullimit, me rezultate negative;

ç) embrionet janë mbledhur, përpunuar dhe ruajtur në përputhje me dispozitat përkatëse të kapitullit 4.8 dhe 4.10 të Kodit Terrestrial të OIE-së.
1.4 Për mishin e kafshëve të llojit derra të butë ose të egër, certifikata shëndetësore veterinare duhet të vërtetojë që:

a) e gjithë ngarkesa e mishit të freskët vjen nga kafshët e llojit derra që kanë origjinën nga tufat në të cilat janë mbikëqyrur në përputhje me nenet 15.1.28 deri në 15.1.30 të Kodit Terrestrial të OIE-së dhe vërteton se asnjë rast i murtajës afrikane të derrave nuk ka ndodhur në tre vitet e fundit. Kjo periudhë reduktohet në 12 muaj vetëm nëse survejanca demostron, dokumenton se nuk ka dëshmi të përfshirjes së rriqrave në epidemiologjinë e infeksionit; 
b) janë testuar mostra nga një numër statistikisht përfaqësues i kafshëve për sëmundjen e murtajës afrikane të derrave, me rezultate negative;

c) e gjithë ngarkesa e mishit të freskët vjen nga kafshë të cilat janë therur në një thertore të miratuar dhe i janë nënshtruar kontrollit me rezultate të favorshme të inspektimit para dhe pas vdekjes në përputhje me kapitullin 6.3 të Kodit Terrestrial të OIE-së;
ç) janë marrë masat e nevojshme pas therjes për të shmangur kontaktin e mishit të freskët me çdo burim të virusit të murtajës afrikane të derrave.

1.5 Për mishin e freskët të kafshëve të egra të llojit derra, certifikata shëndetësore veterinare duhet të vërtetojë që:
a) janë vrarë në një vend ose zonë të lirë nga murtaja afrikane e derrave në përputhje me pikën 1 ose pikën 2 të nenit 15.1.4 të Kodit Terrestrial të OIE-së;

b) i janë nënshtruar me rezultate të favorshme një inspektimi pas vdekjes në përputhje me kapitullin 6.3 të Kodit Terrestrial të OIE-së në një objekt ekzaminimi të miratuar nga Autoriteti Veterinar për qëllime eksporti.

1.6 Për produktet e mishit të kafshëve të llojit derra, certifikata shëndetësore veterinare duhet të vërtetojë që:

a) mishi i freskët plotëson kushtet përkatëse në nenet 15.1.14, 15.1.15. dhe 15.1.16 të Kodit Terrestrial të OIE-së;

b) mishi është përpunuar në një objekt të miratuar nga Autoriteti Veterinar për qëllime eksporti dhe ka plotësuar kushtet përkatëse të neneve 15.1.14, 15.1.15 dhe 15.1.16 të Kodit Terrestrial të OIE-së, ose;

c) janë përpunuar në një objekt të miratuar nga Autoriteti Veterinar për qëllime eksporti, në mënyrë që të sigurohet shkatërrimi i virusit të murtajës afrikane të derrave në përputhje me nenin 15.1.23 të Kodit Terrestrial të OIE-së dhe janë marrë masat e nevojshme pas përpunimit të mishit për të shmangur kontaktin e produktit me çdo burim të virusit të murtajës afrikane të derrave.

1.7 Për qimet (e pjesës së shpinës) e kafshëve të llojit derra, certifikata shëndetësore veterinare duhet të vërtetojë që:

a) e kanë origjinën nga derrat e egër ose të butë të kapur në një vend, zonë ose ndarje pa prezencë të murtajës afrikane të derrave dhe janë përpunuar në një objekt të miratuar nga Autoriteti Veterinar për qëllime eksporti, ose;

b) janë përpunuar në një objekt të miratuar nga Autoriteti Veterinar për qëllime eksporti ku është siguruar shkatërrimi i virusit të murtajës afrikane të derrave në përputhje me një nga proceset e listuara në nenin 15.1.26 të Kodit Terrestrial të OIE-së dhe janë marrë masat e nevojshme pas përpunimit për të shmangur kontaktin me produktin me çdo burim të virusit të murtajës afrikane të derrave.

1.8 Për lëkurët e kafshëve të llojit derra, certifikata shëndetësore veterinare duhet të vërtetojë që:

a) kanë ardhur nga derra të një vendi ose zone të lirë nga sëmundja e murtajës afrikane të derrave, në përputhje me pikën 1 ose pikën 2 të nenit 15.1.4 të Kodit Terrestrial të OIE-së dhe janë përpunuar në një objekt të miratuar nga Autoriteti Veterinar për qëllime eksporti, ose;
b) origjinojnë nga derra të egër ose të butë të kapur në një vend, zonë ose kompartament pa prezencë të sëmundjes së murtajës afrikane të derrave dhe janë përpunuar në një objekt të miratuar nga Autoriteti Veterinar për qëllime eksporti, ose;

c) janë përpunuar në një objekt të miratuar nga Autoriteti Veterinar për qëllime eksporti, ku është siguruar shkatërrimi i virusit të murtajës afrikane të derrave në përputhje me një nga procedurat e përmendura në nenin 15.1.25 të Kodit Terrestrial të OIE-së dhe janë marrë masat paraprake të nevojshme pas përpunimit për të shmangur kontaktin e produktit me çdo burim virusit të murtajës afrikane të derrave.

2. Urdhri nr. 96, datë 24.2.2020, “Për disa masa mbrojtëse ndaj sëmundjes së murtajës afrikane të derrave të shfaqur në Greqi, Bullgari, Rumani, Estoni, Letoni, Lituani, Ukrainë, Poloni, Sllovaki, Belgjikë, Hungari, Serbi dhe Moldavi” dhe urdhri nr. 38, datë 8.2.2022, “Për importin e kafshëve të llojit derra, produkteve, nënprodukteve të tyre, materialit biologjik, embrioneve, mishit dhe nënprodukteve të tyre nga shteti i Italisë”, shfuqizohet.

3. Autoriteti Kombëtar i Ushqimit të informojë rregullisht, brenda 24 orëve Autoritetin Kombëtar të Veterinarisë dhe Mbrojtjes së Bimëve, Drejtorinë e Politikave dhe Programeve të Sigurisë Ushqimore dhe Veterinarisë për çdo ngarkesë të kafshëve të llojit derra, produkteve dhe nënprodukteve të tyre, materialit biologjik, embrioneve, mishit dhe nënprodukteve të tyre.

4. Për zbatimin e këtij urdhri ngarkohet, Drejtoria e Politikave dhe Programeve të Sigurisë Ushqimore dhe Veterinarisë në Ministrinë e Bujqësisë dhe Zhvillimit Rural, Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve.

Ky urdhër hyn në fuqi menjëherë dhe botohet në Fletoren Zyrtare.

MINISTËR I MINISTRIA E BUJQËSISË 

DHE ZHVILLIMIT RURAL

Frida Krifca

